text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
33 Kwafika ilizwi likaYehova kuYeremiya isihlandlo sesibini, ngoxa wayesavalelwe kwiNtendelezo Yabalindi,+ lisithi:
2 “Utsho uYehova uMenzi+ womhlaba, uYehova uMyili+ wawo ukuba awumisele ngokuqinileyo,+ onguYehova igama lakhe, ukuthi,+
3 ‘Ndibize, ndiya kukuphendula+ yaye ndikulungele ukukuxelela izinto ezinkulu nezingaqiqekiyo ongazaziyo.’”+
4 “Kuba utsho uYehova uTHIXO kaSirayeli ngokuphathelele izindlu zesi sixeko nangokuphathelele izindlu zookumkani bakwaYuda ezidilizwayo ngenxa yemisele yokungqinga nangenxa yekrele;+
5 ngokuphathelele abo baze kulwa namaKhaledi nokuza kuzalisa iindawo ngezidumbu zabantu endibaxabeleyo ndinomsindo nobushushu,+ nangenxa yabo bonke abo ndiye ndabufihla ubuso bam kwesi sixeko ngenxa yobubi babo, ukuthi,+
6 ‘Yabona, ndisenza sichache sibuyele empilweni;+ yaye ndiza kubaphilisa ndize ndibatyhilele uxolo oluninzi nenyaniso.+
7 Ndiza kubabuyisa abathinjwa bakwaYuda nabathinjwa bakwaSirayeli,+ ndibakhe njengasekuqaleni.+
8 Ndiza kubasulungekisa kuso sonke isiphoso sabo abandone ngaso,+ ndizixolele zonke iziphoso zabo abandone ngazo nabaye banxaxha ngazo kum.+
9 Ngokuqinisekileyo kum siya kuba ligama lokugcoba,+ indumiso nobuhle kwiintlanga zonke zomhlaba eziya kuva ngako konke ukulunga endibenzela kona.+ Yaye ngokuqinisekileyo ziya kunkwantya,+ ziphazamiseke+ ngenxa yokulunga konke nangenxa yoxolo lonke endisenzela lona.’”+
10 “Utsho uYehova ukuthi, ‘Kule ndawo eniya kuthi nina iyinkangala engenamntu nengenasilwanyana sasekhaya, kwizixeko zakwaYuda nakwizitrato zaseYerusalem eziphanzileyo+ ezingenamntu nezingenammi nezingenasilwanyana sasekhaya, kuseza kuvakala+
11 isandi sokugcoba nesandi semihlali,+ ilizwi lomyeni nelizwi lomtshakazi, ilizwi labo bathi: “Bongani uYehova wemikhosi, kuba uYehova ulungile;+ kuba ububele bothando bobakhe ukusa kwixesha elingenammiselo!”’+
“‘Baya kuba bezise umnikelo wokubulela endlwini kaYehova,+ kuba ndiya kubabuyisa abathinjwa belizwe kanye njengasekuqaleni,’+ utsho uYehova.”
12 “Utsho uYehova wemikhosi ukuthi, ‘Kule ndawo iyinkangala engenamntu kwanesilwanyana sasekhaya+ nakuzo zonke izixeko zayo kuseza kubakho idlelo labalusi ababuthisela kulo umhlambi.’+
13 “‘Kwizixeko zommandla weentaba, kwizixeko ezisesithabazini+ nakwizixeko zasemzantsi+ nakwilizwe lakwaBhenjamin+ nakwimimandla engqonge iYerusalem+ nakwizixeko zakwaYuda+ imihlambi isaya kudlula phantsi kwezandla zalowo ubalayo,’+ utsho uYehova.”
14 “‘Khangela! Kuza imihla,’+ utsho uYehova, ‘endiya kuthi ngayo ndiliphumeze ilizwi elilungileyo endilithethileyo+ ngokuphathelele indlu kaSirayeli+ nangokuphathelele indlu kaYuda.
15 Ngaloo mihla nangelo xesha ndiya kumhlumisela uDavide ihlumelo lobulungisa,+ yaye ngokuqinisekileyo uya kuphumeza okusesikweni nobulungisa elizweni.+
16 Ngaloo mihla uYuda uya kusindiswa+ neYerusalem iya kuhlala ngonqabiseko.+ Kwaye kuya kuthiwa ukubizwa kwayo, uYehova ubuBulungisa Bethu.’”+
17 “Kuba utsho uYehova ukuthi, ‘UDavide akayi kunqunyukelwa ndoda yakuhlala etroneni yendlu kaSirayeli.+
18 Nababingeleli, abaLevi, abayi kunqunyukelwa ndoda phambi kwam yokunikela umnikelo otshiswa kuphele nokuqhumisela umnikelo wokudla okuziinkozo nokusoloko isenza umbingelelo.’”+
19 Ilizwi likaYehova laqhubeka lifika kuYeremiya, lisithi:
20 “Utsho uYehova ukuthi, ‘Ukuba ninokuwaphula umnqophiso wam wemini nomnqophiso wam wobusuku, ukuze imini nobusuku zingabikho ngexesha lazo,+
21 ngokunjalo nomnqophiso wam noDavide umkhonzi wam+ unokwaphulwa ukuze angabi nanyana wokulawula njengokumkani etroneni yakhe;+ kanjalo nangabaLevi, ababingeleli, abalungiseleli bam.+
22 Kanye njengoko umkhosi wamazulu ungenakubalwa, nentlabathi yolwandle ingenakulinganiswa,+ ngoko ndiya kuyandisa imbewu kaDavide umkhonzi wam nabaLevi abalungiselela mna.’”+
23 Ilizwi likaYehova laqhubeka lifika kuYeremiya, lisithi:
24 “Akukubonanga na oko sikuthethileyo esi sizwana, sisithi, ‘Iintsapho ezimbini azikhethileyo uYehova,+ uya kuzigatya na’? Nabantu bam babaphatha ngokungenantlonelo,+ kangangokuba abayi kuba saqhubeka beluhlanga phambi kwabo.
25 “Utsho uYehova ukuthi, ‘Ukuba ibingesosibakala sokuba ndamisela umnqophiso wemini nobusuku,+ imimiselo yezulu nomhlaba,+
26 ngokunjalo ke bendiya kuyilahla imbewu kaYakobi nekaDavide umkhonzi wam,+ ngokokuze ndingathabathi embewini yakhe abalawuli bembewu ka-Abraham, uIsake noYakobi. Kuba ndiya kubahlanganisa abathinjwa+ babo ndize ndibe nosizi ngabo.’”+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Yeremiya 33
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
Ukuba nephepha elifanelekileyo lomkhiqizo olungiselelwe kakuhle kwi-ecommerce SEO kwaye ephosiweyo ngexhobo elithengiweyo elikhethiweyo kwi-Amazon lithetha ukuba unokutsala ingqalelo enkulu kubathengi abafuna izinto ezithengiswa ngaphaya kwalapho. Ngokufanelekileyo, ukuguqula isabelo seengonyama salaba bathengi abangenakuthuthukiswa kubathengi bokwenene abathengayo kunye nawe. Kwaye ukubeka isethi esilungeleleneyo yegama eliphambili ekujoliswe kuyo kwiindawo ezikuko kuya kukunceda. Kakade, akukho uphando lwe-niche oluya kukwazi ukuqhuba isitoreji sakho sokuthumela i-drop-shipping ukuya kwimpumelelo enkulu, ubuncinane yodwa. Kwaye kungakhathaliseki ukuba yintoni ekujoliswe ngqo kuyo. Ndiyathetha ukuba ukuba ngumthengisi oyenzayo ngokwenene kwi-Amazon, kukho ezinye izinto ezibalulekileyo eziza kuhlolwa ngenyameko, zilungelelaniswe kwaye ziqwalaselwe ngokuphindaphindiweyo.
Akunakutsho nje ukuba kunjani nayiphi na enye indawo yokuthengisa izitena kunye neyodaka, le ndawo iphambili ye-ecommerce ilawulwa ngokukodwa ngamanani okuncintisana, kunye negunya ngalinye lomthengisi kunye ku thembeka. Nangona kunjalo, ngokuphanda ngokuchanekileyo ngophando lwe-niche usebenzisa i-Amazon efanelekileyo yegama elingundoqo, unokwenza izinto zibe lula. Emva kwakho konke, mhlawumbi yindlela ebonakalayo kuphela yokufaka ukuqhutyelwa okuqhubekayo kubasebenzisi abaphila ngokukhawulezayo xa befuna ezinye zezinto onokuzithengisa. Ngaloo ndlela, ngezantsi zikhetho ezintle zokukhetha ukhetho lwakho lwegama elibalulekileyo lwe-Amazon kunye neliwa elalixhamle emakethe yemveliso kunye nomnxeba wakho wokuveliswa kwemveliso eboniswe phezulu kwimveliso yecandelo phezu kwalo.
I-Keyword Tool Dominator
Umncedisi wokuqala we-intanethi ndiyakuncoma namhlanje ukuba yiNtloko yeSixhobo esiNgcaciso.Phakathi kwamacala alo anamandla, kukho inkonzo ephakamileyo ye-keyword yokusikisela engakunika umfanekiso omkhulu wazo onke amagama asemqoka kunye nemigca yokukhangela emide emasetyenziswe ngabathengi abaphila kwi-Amazon. Ngaloo ndlela, uya kuhlala ukwazi ukwenza ngokufanelekileyo, uhlala ulungele ukufaka isicelo semigaqo yokucwaninga efunyenwe ekuthandeni ngoku kwaye ngokuqinisekileyo kulindeleke ukuba ibe yinto ethe tye ngakumbi ngexesha. Ngomxholo osisiseko ofumanekayo ekufikeleleni okuvulekile unokugijima ukufikelela kwimibandela emithathu ekhethiweyo yamagama angundoqo. Kwaye unokuhlawula ngokukhawuleza ii-bucks ezili-16 ukuze ujabulele inguqu epheleleyo yeoli yesalathisi sale sixhobo.
I-Seller Seller
Elinye ilitye elingundoqo legama le-Amazon, elona lisebenza ngokukhawuleza xa lifika ekupheliseni zonke izinto eziphambili okanye ukukhangela kwexesha elide amabinzana - phantse ngaphandle kwexesha. I-Scientific Seller iyisithuluzi samahhala e-intanethi ukuxhasa uluhlu lwemveliso yakho kwi-Amazon eneengqiqo ezinokubambisana kunye neengcebiso eziphambili ezixhomekeke kumxholo wakho okanye umkhiqizo. Qaphela, nangona kunjalo, ukuba ukwenza ezininzi kwiScientific Seller Ndiyincoma ukuba uyisebenzise kunye ne-Google Keyword Planner. Ngaloo ndlela, uya kuthintela nayiphi na ingxaki, njengokuba kungekho nani lexabiso elihambelana namagama angundoqo okanye amagama e-long-tail search abonakala engafanelekanga.

robotstxt: allowed

filter: keep


text:
Chapter 5
1 Kuveni oku, babingeleli, nibaze iindlebe, nina ndlu kaSirayeli; nani ndlu yokumkani, bekani iindlebe; ngokuba uze kuni umgwebo lo; kuba nisuke naba ngumgibe eMizpa, naba ngumnatha otwatyululweyo phezu kweTabhore.
2 Bangxokile ukonakalisa ekunxaxheni kwabo; ke ndiyintethiso kubo bonke bephela.
3 Mna ndiyamazi uEfrayim, noSirayeli akagushiwe kum; ngokuba uhenyuzile ngoku, wena Efrayim, uSirayeli uzenze inqambi.
4 Izenzo zabo azivumi ukuba babuyele kuThixo wabo; kuba umoya wobuhenyu ukubo, abamazi uYehova.
5 Iqhayiya likaSirayeli liyangqina ebusweni bakhe; bokhubeka ooSirayeli noEfrayim ngobugwenxa babo; wokhubeka nabo kwanoYuda.
6 Baya kuya kumfuna uYehova, benempahla yabo emfutshane neenkomo zabo, bangamfumani; urhoxile kubo.
7 Banginiza kuYehova, kuba bezele oonyana abangengabo; ngoku ke ukuthwasa kwenyanga kuyabadla, kunye nezahlulo zabo zomhlaba.
8 Vuthelani izigodlo eGibheha, nexilongo eRama; wuhlabeni eBhetaven, nithi, Emva kwakho, Bhenjamin.
9 Kuya kuba senkangala kwelakwaEfrayim ngemini yokohlwaya; ezizweni zakwaSirayeli ndisazisile isimakade sesibetho.
10 Abathetheli bakwaYuda basuka baba njengabashenxisi bomda; ngoko ke ndophalaza phezu kwabo ubushushu bam njengamanzi.
11 UEfrayim uyacudiswa, uyavikiveka ngumgwebo; kuba usuke wavuma ukulandela umthetho wabo.
12 Mna ndinjengenundu kwaEfrayim, ndinjengombungu kwindlu kaYuda.
13 Xa wasibonayo uEfrayim isifo sakhe, uYuda walibona inxeba lakhe; uEfrayim wesuka waya eAsiriya, wathumela kukumkani uYarebhi. Akaba nako ukuniphilisa, akaba nako ukuninceda kwinxeba lenu.
14 Ngokuba ndinjengengonyama kwaEfrayim, ndinjengengonyama entsha kwindlu kaYuda mna; mna ndiyaqwenga ndimke, ndithimbe, kungabikho mhlanguli.
15 Ndiya kuhamba ndibuyele endaweni yam, bade beve benetyala, babufune ubuso bam. Ekubandezelekeni kwabo baya kundifuna benyamekile; bathi:


text:
IIMBALASANE ZONYAKA ODLULILEYO
Ukuwubeka Kwindawo Yokuqala Umsebenzi Wokushumayela Owenziwa Ehlabathini Lonke
NGOLWESITHATHU, ngoSeptemba 23, 2015, iQumrhu Elilawulayo lachazela intsapho yaseBheteli ngotshintsho olwaluza kwenziwa ukuze imali yeminikelo isetyenziswe kakuhle. NgoMgqibelo, Oktobha 3, 2015, isaziso esivela kwiQumrhu Elilawulayo sathi: “AmaFilipi 1:10, athi ‘simele siqiniseke ngezinto ezibaluleke ngakumbi.’ Sisenza ngokuvisisana nala mazwi, sifuna ukunikela ingqalelo kwimisebenzi efaka isandla ekomelezeni ukholo lwabantu bakaThixo nasekuhambiseleni phambili umsebenzi wokushumayela owenziwa ehlabathini lonke.”
UStephen Lett weQumrhu Elilawulayo wathi kwiJW Broadcasting: “IQumrhu Elilawulayo lizimisele nyhani ukuxhasa uBukumkani entsimini kangangokuba siye sazama ukubona iindlela esinokonga ngazo imali emasebeni ukuze isetyenziswe entsimini. Ngokomzekelo, eminye imisebenzi ibikade isenziwa eBheteli ngoku incitshisiwe okanye ayisenziwa. Olu tshintsho luza kubangela ukuba abe mbalwa amalungu entsapho yaseBheteli adingekayo.”
Ngenxa yoko, ukususela ngoSeptemba 2015, amalungu ayi-5 500 eentsapho zaseBheteli ehlabathini lonke aye abuyela entsimini. Nangona olu tshintsho luye lwadinga uhlengahlengiso oluninzi, besisoloko siyibona intsikelelo kaYehova, ibe luye lwabangela ukuba uhambele phambili umsebenzi wokushumayela.
Esinye isibini saseSri Lanka esacelwa ukuba sibuyele entsimini, sasijonga esi sicelo njengethuba lokubonakalisa ukholo lwaso kuYehova nendlela esiyithembe ngayo intlangano yakhe. Sathi: “Sasingaqinisekanga ukuba ikamva lisiphathele ntoni. Kodwa sasiqinisekile ukuba uYehova soze asilahle. Sathandaza sathi, ‘Siyakucela Yehova, enoba sijongana nayiphi na imeko, sincede sikwazi ukwenza uhlengahlengiso ukuze sihlale singoovulindlela.’ Kwinyanga yokuqala, sasingenazinto zingako zokuzixhasa. Sekunjalo, sasilubona uthando nenkathalo kaYehova, ibe ngoku sinemali eyaneleyo. Sixakeke nyhani, ekhaya, emsebenzini nakubuvulindlela. Kodwa siyakwazi ukulisebenzisa kakuhle ixesha lethu ngenxa yoqeqesho esalufumana eBheteli. Ayikho into enokuthelekiswa nokunceda abantu bazi inyaniso, ibe sivuyiswa kukwenza oko singoovulindela.”
Amanye amalungu aseBheteli aye acelwa ukuba aye entsimini eColombia, aye afunda ulwimi olutsha aza ayokuhlala kwezinye iindawo ukuze ashumayele. Aba bazalwana noodade bayintsikelelo kumabandla abo amatsha. Omnye umveleli wesiphaluka wathi ngesinye isibini esasithunyelwe kwibandla elikwisiphaluka sakhe: “Abazalwana noodade ebandleni bayaluxabisa uncedo lwabo. Ngoku ibandla liyithanda nangakumbi intsimi, ibe nabazalwana basekuhlaleni baqeqeshelwa ukusebenza nangakumbi ebandleni.” Abanye abebekade beseBheteli ngokusisigxina ngoku basebenza ngeentsuku ezithile.
Omnye umzalwana owayekhonza kwiBheteli yaseJapan kangangeminyaka eyi-31 wacelwa ukuba aye kwelinye ibandla elinabadala ababini kuphela. Ekubeni ibandla laliza kulungisa iHolo YoBukumkani, waceba ukuba angaphangeli iveki ezimbini. Kodwa ngaphambi kokuba lo msebenzi uqale, ummandla waseKumamoto apho kwakukho elo bandla, wahlaselwa yinyikima. Ekubeni wayengasebenzi ngelo xesha, lo mzalwana wakwazi ukuncedisa amaxhoba nokwalusa abazalwana noodade. Uthi, “Xa ndiyicinga yonke le nto, ndibona ngathi uYehova wasibeka ngabom kwenye yeendawo ezaziza kudinga uncedo.”
UPhil noSugar, ababengamalungu eBheteli yaseAustralasia, bathi: “Xa sacelwa ukuba siye entsimini, sasizimisele ukuphila ubomi obulula. Sathandaza saza sacela uYehova asinike ulwalathiso oluya kusinceda senze izigqibo ezilungileyo aze asikelele nasiphi na isigqibo esisenzayo. Sasikufuna ngamandla ukuya kwintsimi yebandla elikwelinye ilizwe. UYehova uye wasisikelela nyhani isigqibo sethu waza wasivulela indlela ukuze simkhonze ngomphefumlo wethu uphela!” Ngoku bakhonza kwiqela lesiNgesi elikwiSiqithi saseSamal, eDavao, ePhilippines, apho kukho abavakalisi abayi-34 noovulindlela abathe ngxi abayi-9. Baneeadresi zabantu abanomdla abayi-120. “Kusekho umsebenzi omninzi owonwabisayo osamele wenziwe. Siyavuya kuba siye sathembela kuYehova. Oko kuye kwalomeleza ukholo lwethu saza samthanda ngakumbi!”
Omnye udade ongatshatanga eRashiya owacelwa ukuba abe nguvulindlela okhethekileyo uthi: “Ubuvulindlela bundinceda ndibe nenxaxheba engakumbi kowona msebenzi ubalulekileyo wokushumayela ngoBukumani bukaThixo, msebenzi lowo ongayi kuze uphinde wenziwe. Kuyandivuyisa ukusetyenziswa nguYehova.” Ngoku uqhuba izifundo zeBhayibhile ezintandathu. Izifundo zakhe ziquka abantu baseIraq, abaseNigeria, abaseSri Lanka, abaseSiriya nabaseZambia.
Amanye amalungu amaninzi ebekhonza eBheteli eZambia aye acelwa ukuba abe ngoovulindlela abathe ngxi. Ayakuvuyela ukushumayela. UAndrew onguvulindlela kunye nowakwakhe uthi, “Ethubeni nje simkile eBheteli, sanceda abantu ababini abangafundanga bakwazi ukufunda nokubhala. Omnye wezifundo zethu ngumfanyana oneminyaka eyi-10, ibe kungekudala uza kunikela intetho yakhe yokuqala kwiintlanganiso zaphakathi evekini. Esinye isibini esitshatileyo esancokola naso, saya kwiSikhumbuzo ibe ukususela ngoko siza rhoqo kwiintlanganiso. Siqhuba kakuhle kakhulu kwisifundo saso seBhayibhile. Sivakalelwa kukuba konke oku ngekungakhange kwenzeke ukuba besingakhange siluthobele ulwalathiso lukaYehova, siyibone inkxaso yakhe, size silindele iintsikelelo zakhe.”
UEdson noArtness, abahlala eZambia, babeneenyanga ezimbalwa betshatile xa bacelwa ukuba baye entsimini. UArtness uthi: “IBheteli isiqeqeshile satsho sakwazi ukuyisebenzisa kakuhle imali yethu nokusebenzisa izinto esinazo nokuba zimbalwa size sihlale sonwabile singenamatyala. Asizisoli ngokuya eBheteli. Siye safunda indlela yokuzibekela usukelo enkonzweni nokulufikelela ngoncedo lukaYehova. Ukholo lwethu kuYehova luye lwahlaziyeka, ibe sizimisele ukuhlala singagungqi ekukhonzeni uYehova.”


text:
Iimpendulo Zemibuzo YeBhayibhile
Abantwana bangafunda njani ukuthanda uThixo?
Abantwana bakho bangafunda ukumthanda uThixo kuphela ukuba banobungqina bokuba ukho, ibe uyabathanda. Ukuze bamthande uThixo, kufuneka bemazile. (1 Yohane 4:8) Ngokomzekelo, kufuneka bazi ukuba: Kwakutheni ukuze uThixo adale abantu? Kutheni eyeka ukuba abantu batsale nzima? Yintoni aza kuyenzela abantu kwikamva?—Funda abaseFilipi 1:9.
Ukuze uncede abantwana bakho bathande uThixo, umele ubabonise ukuba wena kuqala uyamthanda. Xa beyibona loo nto, nabo baya kuzeka mzekweni.—Funda iDuteronomi 6:5-7; iMizekeliso 22:6.
Ungayifikelela njani intliziyo yomntwana wakho?
ILizwi likaThixo linamandla. (Hebhere 4:12) Ngoko ke bancede abantwana bakho bazi iimfundiso zalo ezisisiseko. Ukuze uYesu afikelele iintliziyo zabantu, wayebabuza imibuzo, abaphulaphule, aze abacacisele ngeZibhalo. Ukwenza oko, kuya kukunceda nawe ufikelele intliziyo yomntwana wakho.—Funda uLuka 24:15-19, 27, 32.
Ukongezelela, amabali aseBhayibhileni athetha ngendlela uThixo awaqhubana ngayo nabantu, angabanceda abantwana bamazi baze bamthande uThixo. Iincwadi ezinala mabali zifumaneka kwi-www.jw.org/xh.—Funda eyesi-2 kuTimoti 3:16.


text:
Chapter 6
1 Waphuma apho ke weza kwelakowabo; bamlandela abafundi bakhe.
2 Uthe kwakubakho isabatha, waqala ukufundisa endlwini yesikhungu; baza abaninzi, bakuva, bakhwankqiswa, besithi, Lo uzizuze phi na ezi zinto? Bubulumko buni na obu abunikiweyo, le nto nemisebenzi yamandla enjengale yenzekayo ngezandla zakhe?
3 Lo akayiyo na ingcibi yokwakha, unyana kaMariya, umzalwana ke kaYakobi noYose noYuda noSimon? Noodade babo abakuthi apha na? Baye bekhubeka kuye.
4 Wayesithi ke uYesu kubo, Umprofeti akasweli mbeko, kungaba kukowabo, nakwizizalwana zakhe, nakokwabo.
5 Wayengenako ukwenza na mnye umsebenzi wamandla khona apho, kwakuphela ukubeka izandla phezu kwemilwelwe embalwa, wayiphilisa.
6 Wamangaliswa kukungakholwa kwabo. Wayeyihambahamba imizana ejikeleza, efundisa.
7 Ubabizele kuye abalishumi elinababini, waqala ukubathuma ngababini, ngababini; wayebanika igunya koomoya abangcolileyo;
8 wabathethela ngelithi, mabangaphathi nto yandlela, ibe ngumsimelelo wodwa; bangaphathi ngxowa, nasonka, namali embhinqweni;
9 bathi kodwa banxibe izixathula; bangambathi neengubo zangaphantsi ngambini.
10 Wayesithi kubo, Apho nithe nangena endlwini, hlalani khona nide nimke kuloo ndawo.
11 Abo sukuba benganamkeli, benganiva nokuniva, nakuphuma kuloo ndawo, vuthululani uthuli oluphantsi kweenyawo zenu, kube bubungqina oko kubo. Inene ndithi kuni, Koba nokunyamezeleka okweSodom nokweGomora ngomhla womgwebo, kunokwaloo mzi.
12 Baphuma bavakalisa ukuba mabaguquke abantu.
13 Bakhupha needemon ezininzi, bayithambisa ngeoli imilwelwe emininzi, beyiphilisa.
14 Ke kaloku wakuva oko ukumkani uHerode (kuba igama lakhe lalithe laduma); wayesithi, Uvukile kwabafileyo uYohane umbhaptizi; ngenxa yoko le misebenzi yamandla iyenzeka ngaye.
15 Baye abanye besithi, NguEliya; baye ke abanye besithi, Ngumprofeti, nokuba ufana nomnye wakubaprofeti.
16 Ekuvile ke oko uHerode, wathi, Lo nguYohane, lowa ndamnqamla intloko mna; uvukile kwabafileyo.
17 Kuba uHerode ngokwakhe wabethe wathuma, wambamba uYohane, wambopha entolongweni, ngenxa kaHerodiya, umfazi kaFilipu umzalwana wakhe; kuba ebemzekile.
18 Kuba wayesithi uYohane kuHerode, Akuvumelekile ukuba ube nomfazi womzalwana wakho.
19 Ke kaloku uHerodiya waba nenqala ngakuye, wafuna ukumbulala; kodwa akabanga nako;
20 kuba uHerode wayemoyika uYohane, emazi ukuba uyindoda elilungisa, engcwele, wayemgcinile; wayesithi ke akumva, enze iindawo ezininzi, amve kamnandi.
21 Kwathi, kwakufika umhla owamlungelayo uHerodiya, xeshikweni uHerode ngemini yokuzalwa kwakhe wayezenzela isidlo izidwangube zakhe, nabathetheli-waka, namanene elaseGalili,
22 yakubon’ ukuba ingene intombi kaHerodiya lowo, yangqungqa, yamkholisa uHerode nabo babehleli ndawonye naye. Wathi ukumkani kwintombazana leyo, Ndicele into osukuba uyithanda; ndokupha.
23 Wayifungela ngelithi, Into othe wayicela kum ndokupha, kude kube kwisiqingatha sobukumkani bam.
24 Iphumile ke yathi kunina, Ndicele ntoni na? Wathi ke yena, Intloko kaYohane umbhaptizi.
25 Yeza kungena kwaoko ngokungxama kuye ukumkani, yacela, isithi, Ndithanda ukuba undinike kalokunje ngesitya intloko kaYohane umbhaptizi.
26 Waba buhlungu kakhulu ukumkani; noko, ngenxa yezifungo zakhe, nangenxa yabo babehleli ndawonye naye, akathandanga kuyilandulela.
27 Uthe kwaoko ukumkani wasusa umsiki, wamthethela ngelithi, mayiziswe intloko yakhe. Wesuka waya ke lowo, wamnqumla intloko entolongweni.
28 Wayizisa intloko yakhe ngesitya, wayinika intombazana leyo; yaza intombazana yayinika unina.
29 Bekuvile oko abafundi bakhe, beza basithabatha isidumbu sakhe, basibeka engcwabeni.
30 Bathi bahlanganisana abapostile kuYesu, bambikela iinto zonke, ezo babezenzile, kwanezo babezifundisile.
31 Wathi kubo, Yizani nina ngasese kwindawo eyintlango, niphumle kancinane; kuba bebaninzi abezayo nabemkayo; babengenalo ke nethutyana lokuba badle.
32 Bemka ngomkhombe ngasese, baya kwindawo eyintlango.
33 Isihlwele sababona bemka bathi abaninzi bamazi, babalekela khona ngeenyawo, bevela kuyo yonke imizi; babaphangela, bathuthelana kuye.
34 Uthe ke akuphuma uYesu, wabona isihlwele esikhulu; wasikwa yimfesane ngabo, ngokuba babenjengezimvu ezingenamalusi; waqala ukubafundisa iindawo ezininzi.
35 Kuthi kwakubon’ ukuba seyihambile kakhulu imini, beze kuye abafundi bakhe, bathi, Le ndawo iyintlango, nemini seyihambile kakhulu;
36 bandulule bemke, baye emaphandleni ajikelezileyo nasemizaneni, bazithengele izonka; kuba bengenanto bangayidlayo.
37 Waphendula wathi kubo, Bapheni nina badle. Bathi kuye, Simke na siye kuthenga izonka ngeedenariyo ezimakhulu mabini, sibaphe badle?
38 Uthi ke yena kubo, Izonka eninazo zingaphi na? Hambani niye kukhangela. Besazi, bathi, Zihlanu, neentlanzi ezimbini.
39 Wabathethela ngelithi, mababangqengqise bonke, babe ziziqhu ngeziqhu engceni eluhlaza.
40 Bahlala phantsi beziingcamba ngeengcamba ngamakhulu, nangamashumi ngamahlanu.
41 Wazithabatha izonka zozihlanu neentlanzi zombini, wathi ekhangele ezulwini wasikelela, waziqhekeza izonka, wanika abafundi bakhe, ukuba babeke phambi kwabo; wathi neentlanzi zombini wazabela bona bonke.
42 Badla ke bonke bahlutha.
43 Baza basusa izitya zizele ngamaqhekeza zalishumi elinazibini, basusa nakwiintlanzi.
44 Baye abo babezidla izonka ezo bekumawaka omahlanu amadoda.
45 Wabanyanzela kwaoko abafundi bakhe ukuba bangene emkhombeni, bamandulele baye ngaphesheya eBhetesayida, lo gama asindululayo isihlwele yena.
46 Akuba ebulisene nabo, wemka waya kuthandaza entabeni.
47 Ke kaloku, kwakuhlwa, umkhombe ubuphakathi elwandle, waye yena eyedwa emhlabeni.
48 Wababona bebulaleka ekuqhubeni; kuba umoya ububavele ngaphambili. Athi ngolwesine ulindo lobusuku eze kubo, ehamba phezu kolwandle; wanga uza kugqitha kubo.
49 Bathi ke, bakumbona ehamba phezu kolwandle, baba ngumshologu, bakhala;
50 kuba bonke bambona, bakhathazeka. Wathetha kwaoko nabo, wathi kubo, Yomelelani; ndim; musani ukoyika.
51 Wenyuka waya kubo emkhombeni, wadamba umoya. Bathi nqa ngaphakathi kwabo ngokuncamisileyo kunene, bamangaliswa;
52 kuba bengakuqondanga okwezonka; kuba intliziyo yabo yabe iqaqadekile.
53 Bakuphumela, bafika ezweni laseGenesarete, batsalela elunxwemeni.
54 Bakuphuma emkhombeni, bamazi kwaoko abantu;
55 bawubaleka wonke loo mmandla, baqala ukubathwala ngeenkuko abafayo, bebasa apho babemva ukuba ukhona.
56 Nalapho sukuba ebengena khona, nokuba kusemzaneni, nokuba kusemzini, nokuba kusemaphandleni, babesithi, bababeke abafayo ezindaweni zembutho, bambongoze ukuba khe bachukumise intshinga yengubo yakhe. Baye ke besindiswa abasukuba bemchukumisa.


text:
ISAHLUKO 4
UThixo Unalo Igama
XA UQALA ukudibana nomntu yintoni ombuza yona?— Umbuza igama lakhe. Sonke sinamagama. UThixo wamthiya igama umntu wokuqala emhlabeni. Wathi nguAdam. Umfazi ka-Adam wathi nguEva.
Noko ke, asingobantu kuphela abanamagama. Cinga nangezinye izinto ezinawo. Ukuba umntu ukupha unodoli okanye isilwanyana osithandayo, usithiya igama, akunjalo?— Ngokwenene kubalulekile ukuba negama.
Khawucinge ngeenkwenkwezi ozibona ebusuku. Ucinga ukuba zinawo amagama?— Ewe, uThixo wazithiya amagama zonke iinkwenkwezi ezisesibhakabhakeni. IBhayibhile ithi: “Ubala inani leenkwenkwezi; zonke uzibiza ngamagama azo.”—INdumiso 147:4.
Ucinga ukuba ngubani oyena mntu ubalulekileyo kwindalo yonke?— NguThixo. Ucinga ukuba unalo igama?— UYesu wathi unalo. UYesu wakha wathandaza kuThixo wathi: ‘Ndilazisile igama lakho kubalandeli bam.’ (Yohane 17:26) Uyalazi igama likaThixo?— UThixo usixelela ngokwakhe. Uthi: “NdinguYehova. Lilo elo igama lam.” Ngoko igama likaThixo nguYEHOVA.—Isaya 42:8.
Uziva njani xa abanye belazi igama lakho?— Uye uvuye, andithi?— NoYehova ufuna abantu balazi igama lakhe. Ngoko sifanele sisebenzise igama elithi Yehova xa sithetha ngoThixo. UMfundisi Omkhulu walisebenzisa igama likaThixo elithi Yehova, xa wayethetha nabantu. UYesu wakha wathi: “Uze umthande uYehova uThixo wakho ngentliziyo yakho iphela.”—Marko 12:30.
UYesu wayesazi ukuba igama elithi “Yehova” libaluleke gqitha. Ngoko wafundisa abalandeli bakhe ukuba balisebenzise igama likaThixo. Waphinda wabafundisa ukuba balikhankanye igama likaThixo xa bethandaza. UYesu wayesazi ukuba uThixo ufuna bonke abantu balazi igama Lakhe, uYehova.
Kwakudala uThixo wabonisa ukubaluleka kwegama lakhe kwindoda enguMoses, eyayingomnye woonyana bakaSirayeli. Oonyana bakaSirayeli ababebizwa ngokuba ngamaSirayeli, babehlala kwilizwe laseYiputa. Abantu belo lizwe kwakusithiwa ngamaYiputa. Bawenza amakhoboka amaSirayeli baza bawakhohlakalela. Akukhula, uMoses wazama ukunceda omnye wabantu bakowabo. Loo nto yamcaphukisa uFaro, ukumkani waseYiputa. Wafuna ukubulala uMoses! Ngoko uMoses wabaleka eYiputa.
UMoses waya kwelinye ilizwe. Elo yayililizwe lakwaMidiyan. Apho uMoses watshata waza wanentsapho. Kwakhona waba ngumalusi. Ngenye imini uMoses wayexakekile esalusa iigusha ngasentabeni xa wabona ummangaliso. Ityholo lalisitsha, kodwa lalingade litshe liphele! UMoses wasondela ukuze akubone kakuhle oko kwakusenzeka.
Ngaba uyazi ukuba kwenzeka ntoni?— UMoses weva ilizwi liphuma kwelo tyholo lalisitsha. Elo lizwi lambiza lathi, “Moses! Moses!” Ngubani lowo wayethetha?— NguThixo! UThixo wayenomsebenzi omninzi awayefuna ukuba uMoses awenze. UThixo wathi: ‘Yiza ndikuthume kuFaro, ukumkani waseYiputa, uze ubakhuphe eYiputa abantu bam, oonyana bakaSirayeli.’ UThixo wathembisa ukumnceda uMoses ekwenzeni oku.
Kodwa uMoses wathi kuThixo: ‘Makwenzeke ke ndifike koonyana bakaSirayeli eYiputa ndize ndithi kubo uThixo undithumile. Kuthekani ukuba bayandibuza bathi, “Ngubani igama lakhe?” Ndiza kuthini kubo?’ UThixo wamxelela uMoses ukuba athi koonyana bakaSirayeli: ‘UYehova undithumile kuni. UYehova ligama lam ngonaphakade.’ (Eksodus 3:1-15) Oku kubonisa ukuba uThixo wayeza kuligcina igama elithi Yehova. Akasayi kuze alitshintshe. UThixo wayefuna ukuba simazi ngegama lakhe, elinguYehova ngonaphakade.
Xa uMoses wabuyela eYiputa, amaYiputa ayecinga ukuba uYehova wayenguthixo nje omncinane wamaSirayeli. Akazange acinge ukuba wayenguThixo womhlaba wonke. Ngoko uYehova wathi kukumkani waseYiputa: ‘Ndiya kulenza laziwe igama lam emhlabeni wonke.’ (Eksodus 9:16) Eneneni uYehova walenza laziwa igama lakhe. Ngaba uyazi ukuba wakwenza njani oko?—
Wakwenza ngokusebenzisa uMoses ukuba akhokele abantu bakwaSirayeli ekuphumeni eYiputa. Xa bafika kuLwandle Olubomvu, uYehova wavula indlela eyomileyo enqumla kulo. AmaSirayeli ahamba ekhuselekile kuloo ndlela yomileyo. Kodwa emva kokuba uFaro nawo wonke umkhosi wakhe balandelayo, amanzi aphinda adibana awagubungela amaYiputa, aza afa onke.
Kungekudala abantu emhlabeni wonke bakuva oko wakwenzayo uYehova kuLwandle Olubomvu. Sazi njani ukuba bakuva oko?— Kaloku, kwiminyaka engama-40 kamva, amaSirayeli afika eKanan, ilizwe awayewathembise lona uYehova. Apho amadoda amabini angamaSirayeli axelelwa oku nguRahabhi: “Siyivile indlela uYehova awawomisa ngayo amanzi oLwandle Olubomvu phambi kwenu ekuphumeni kwenu eYiputa.”—Yoshuwa 2:10.
Namhlanje abantu abaninzi bafana kanye naloo maYiputa. Abakholelwa ukuba uYehova unguThixo womhlaba wonke. Ngoko uYehova ufuna abantu bakhe baxelele abanye ngaye. UYesu wenza kanye oko. Ngasekupheleni kobomi bakhe basemhlabeni, wathandaza kuYehova wathi: “Ndilazisile igama lakho kubo.”—Yohane 17:26.
Ngaba uyafuna ukufana noYesu? Ngoko xelela abanye ukuba igama likaThixo nguYehova. Usenokufumanisa ukuba abantu abaninzi abakwazi oko. Ngoko usenokubabonisa isibhalo esiseBhayibhileni kwiNdumiso 83:18. Masithabathe iBhayibhile yethu size sisifunde eso sibhalo. Sithi: “Ukuze abantu bazi ukuba wena, ogama linguYehova, nguwe wedwa Oyena Uphakamileyo phezu komhlaba wonke.”
Yintoni esiyifundayo apha?— Sifunda ukuba uYehova lelona gama libalulekileyo. Ligama likaThixo uSomandla, uYise kaYesu naLowo wenze zonke izinto. Yaye khumbula ukuba, uYesu wathi simele simthande uYehova uThixo ngentliziyo yethu iphela. Ngaba uyamthanda uYehova?—
Sinokubonisa njani ukuba siyamthanda uYehova?— Sinokubonisa ngokuthi sifune ukumazi njengoMhlobo. Enye indlela kungokuxelela abanye ngegama lakhe. Sinokubabonisa ngokusuka ngqo eBhayibhileni ukuba igama lakhe nguYehova. Kwakhona sinokubaxelela ngezinto ezimangalisayo nangezinto ezintle azenzileyo uYehova. Oku kumvuyisa kakhulu uYehova kuba ufuna abantu bamazi. Sinokuba nesabelo ekwenzeni oko, akunjalo?—
Asingabo bonke abantu abaya kuphulaphula xa sithetha ngoYehova. Abantu abaninzi abazange baphulaphule kwanaxa uYesu, uMfundisi Omkhulu, wayethetha Ngaye. Kodwa oko akuzange kumenze uYesu ayeke ukuthetha ngoYehova.
Ngoko nathi masifane noYesu. Masiqhubeke sithetha ngoYehova. Ukuba senjenjalo, uYehova uThixo uya kukholiswa sithi kuba siya kuba sibonisa ukulithanda igama lakhe.
Ngoku fundani kunye eBhayibhileni izibhalo ezimbalwa ezibonisa indlela elibaluleke ngayo igama likaThixo: Isaya 12:4, 5; Mateyu 6:9; Yohane 17:6 neyabaseRoma 10:13.


text:
Chapter 16
1 Eyona iligugu likaDavide. Ndigcine, Thixo, ngokuba ndizimela ngawe.
2 Ndithe kuYehova, UyiNkosi yam, Andinanto indilungeleyo ngaphezu kwakho.
3 Ndithe kwabangcwele abasehlabathini, Bona bazizinhanha apho, kukhona konke endikunanzileyo.
4 Ziya kwanda iimbulaleko zabo bamananisa ngathixo wumbi uYehova. Andiyi kuyithulula iminikelo yabo ethululwayo yegazi; Andiyi kuwaphatha amagama abo ngomlomo wam.
5 NguYehova isahlulo endasabelwayo, nendebe endayabelwayo; Ulenze banzi ilifa lam.
6 Amacandelo andiwele ezindaweni ezimnandi; Hee! Ndide ndaba nelifa elihle.
7 Ndiya kumbonga uYehova ondinike icebo; Nasebusuku ziyandithethisa izintso zam.
8 Ndimmisile uYehova phambi kwam amaxesha onke; Ngokuba esekunene kum nje, andiyi kushukunyiswa.
9 Ngako oko iyavuya intliziyo yam, luyagcoba uzuko lwam: Nenyama yam iya kuhlala ikholosile.
10 Ngokuba akuyi kuwushiya umphefumlo wam kwelabafileyo; Akuyi kumyekela owakho wenceba ukuba abonane nesihogo.
11 Uya kundazisa umendo wobomi; Ebusweni bakho yinzaliseko yemivuyo; Ekunene kwakho yimihlali ngonaphakade.


text:
Chapter 48
1 Ngawo la amagama ezizwe ezo, ethabathela ekupheleni ngentla, ehamba ecaleni kwendlela yaseHetelon, ukuya eHamati, naseHatsare-enon, umda waseDamasko, ngasentla ecaleni laseHamati, libe lelakhe icala lasempumalanga nelasentshonalanga: uDan woba necandelo elinye.
2 Ngasemdeni ke kaDan, kuthabathela ecaleni lasempumalanga, kuse ecaleni lasentshonalanga: uAshere, libe linye.
3 Ngasemdeni ke ka-Ashere, kuthabathela ecaleni lasempumalanga, kuse ecaleni lasentshonalanga: uNafetali, libe linye.
4 Ngasemdeni kaNafetali, kuthabathela ecaleni lasempumalanga, kuse ecaleni lasentshonalanga: uManase, libe linye.
5 Ngasemdeni kaManase, kuthabathela ecaleni lasempumalanga, kuse ecaleni lasentshonalanga: uEfrayim, libe linye.
6 Ngasemdeni kaEfrayim, kuthabathele ecaleni lasempumalanga, kuse ecaleni lasentshonalanga: uRubhen, libe linye.
7 Ngasemdeni kaRubhen, kuthabathela ecaleni lasempumalanga, kuse ecaleni lasentshonalanga: uYuda, libe linye.
8 Ngasemdeni kaYuda, kuthabathela ecaleni lasempumalanga, kuse ecaleni lasentshonalanga, yoba ngumrhumo eniya kuwurhuma; ube ngamawaka angamashumi amabini anamahlanu eengcongolo ububanzi, ubude ke bube njengobesinye isahlulo, kuthabathela ecaleni lasempumalanga, kude kuye ecaleni lasentshonalanga; ingcwele isesazulwini sawo.
9 Umrhumo eniya kuwurhumela uYehova woba ngamashumi amabini anamahlanu amawaka ubude, ube ngamawaka alishumi ububanzi.
10 Woba ngowaba umrhumo ongcwele: ngowababingeleli; ngasentla ube ngamashumi amabini anamahlanu amawaka ubude, ngasentshonalanga ube lishumi lamawaka ububanzi, ngasempumalanga ube lishumi lamawaka ububanzi, ngasezantsi ube ngamashumi amabini anamahlanu amawaka ubude; ingcwele kaYehova yoba sesazulwini sawo.
11 Ababingeleli abangcwalisiweyo koonyana bakaTsadoki, abasigcinayo isigxina sam, abangandwendwanga ekundwendweni koonyana bakaSirayeli, njengoko bandwendwayo abaLevi,
12 woba ngowabo umrhumo emrhumeni welizwe; uyingcwele kangcwele ngasemdeni wabakaLevi.
13 Ke abaLevi bozuza isahlulo esinxulumene nomda wababingeleli, sibe ngamashumi amabini anamahlanu amawaka ubude, sibe lishumi lamawaka ububanzi; bonke ubude bube ngamashumi amabini anamahlanu amawaka, nobubanzi bube lishumi lamawaka.
14 Ke abayi kuthengisa ngento yaso, bangananisi ugayo, bangayidluliseli kwabanye intlahlela yelo zwe; ngokuba ingcwele kuYehova.
15 Ke amawaka amahlanu aseleyo ebubanzini, kumawaka angamashumi amabini anamahlanu, akangcwele; ngawomzi, ngawendawo yokuma neyephandle. Umzi woba sesazulwini sawo.
16 Yiyo le imilinganiso: icala langasentla loba ngamawaka amane anamakhulu amahlanu, icala langasezantsi libe ngamawaka amane anamakhulu amahlanu, icala lasempumalanga libe ngamawaka amane anamakhulu amahlanu, icala lasentshonalanga libe ngamawaka amane anamakhulu amahlanu.
17 Iphandle lomzi ngasentla loba ngamakhulu amabini anamashumi amahlanu, ngasezantsi libe ngamakhulu amabini anamashumi amahlanu, ngasempumalanga libe ngamakhulu amabini anamashumi amahlanu, ngasentshonalanga libe ngamakhulu amabini anamashumi amahlanu.
18 Okuseleyo ebudeni obunxulumene nomrhumo ongcwele, koba ngamawaka alishumi ngasempumalanga, kube ngamawaka alishumi ngasentshonalanga; onxulumana nomrhumo ongcwele; ungeniselo lwawo lube kukudla kwabasebenzi bawo umzi.
19 Abasebenzi abo ke bomzi bowalima, bengabasezizweni zonke zakwaSirayeli.
20 Umrhumo wonke woba ngamashumi amabini anamahlanu amawaka ubude, ube ngamashumi amabini anamahlanu amawaka ububanzi; isahlulo sesine somrhumo ongcwele nosirhumela ukuba sibe sesomzi lowo.
21 Indawo eseleyo yoba yeyesikhulu, ngapha nangapha komrhumo ongcwele, nakwinzuzo yomzi; ngaphambi kwamawaka angamashumi amabini anamahlanu omrhumo, ide iye emdeni wasempumalanga, nangasentshonalanga phambi kwamawaka angamashumi amabini anamahlanu, ngasemdeni wentshonalanga, inxulumene nezinye izahlulo, yoba yeyesikhulu; umrhumo ongcwele nengcwele yayo indlu yoba sesazulwini sayo.
22 Kuthabathela ke enzuzweni yabaLevi, kuthabathela enzuzweni yomzi, esazulwini senzuzo yesikhulu, phakathi komda kaYuda nomda kaBhenjamin, koba kokwesikhulu.
23 Eziseleyo ke izizwe: kuthabathela ecaleni lasempumalanga, kuse ecaleni lasentshonalanga: uBhenjamin woba necandelo elinye.
24 Ngasemdeni ke kaBhenjamin, kuthabathela ecaleni lasempumalanga, kuse ecaleni lasentshonalanga: uSimon, libe linye.
25 Ngasemdeni ke kaSimon, kuthabathela ecaleni lasempumalanga, kuse ecaleni lasentshonalanga: uIsakare, libe linye.
26 Ngasemdeni ke kaIsakare, kuthabathela ecaleni lasempumalanga, kuse ecaleni lasentshonalanga: uZebhulon, libe linye.
27 Ngasemdeni ke kaZebhulon, kuthabathela ecaleni lasempumalanga, kuse ecaleni lasentshonalanga: uGadi, libe linye.
28 Ngasemdeni ke kaGadi, ngasecaleni lasezantsi, ngasezantsi, umda wothabathela kwaTamare, use emanzini embambano aseKadeshe, ukhweze umlambo, use kulo ulwandle olukhulu.
29 Lilo elo ilizwe eniya kulabela izizwe zakwaSirayeli ngamaqashiso, ngokwamafa. Zizo ezo izahlulo zalo, itsho iNkosi uYehova.
30 Zizo ezi iziphelo zamacala omzi: ngecala langasentla ngamawaka amane anamakhulu amahlanu, umlinganiso ngengcongolo;
31 amasango omzi oba ngokwamagama ezizwe zakwaSirayeli, ibe ngamasango amathathu ngasentla: ibe lisango likaRubhen elinye, ibe lisango likaYuda elinye, ibe lisango likaLevi elinye.
32 Ngecala lasempumalanga yoba ngamawaka amane anamakhulu amahlanu eengcongolo; amasango ke mathathu: ibe lisango likaYosefu elinye, ibe lisango likaBhenjamin elinye, ibe lisango likaDan elinye.
33 Ngecala langasezantsi, umlinganiso yoba ngamawaka amane anamakhulu amahlanu; amasango ke mathathu: ibe lisango likaSimon elinye, ibe lisango likaIsakare elinye, ibe lisango likaZebhulon elinye.
34 Ngecala lasentshonalanga yoba ngamawaka amane anamakhulu amahlanu; amasango ke awo mathathu: ibe lisango likaGadi elinye, ibe lisango lika-Ashere elinye, ibe lisango likaNafetali elinye.
35 Ukujikeleza ke lishumi elinesibhozo lamawaka eengcongolo. Igama lawo umzi kothiwa kususela kuloo mini, nguYehova-ekhona.


text:
Chapter 4
1 Wenza isibingelelo sobhedu: baziikubhite ezimashumi mabini ubude baso, baziikubhite ezimashumi mabini ububanzi baso, kwaziikubhite ezilishumi ukuphakama kwaso.
2 Wenza ulwandle olutyhidiweyo: lwaziikubhite ezilishumi ukusuka kolunye udini, uye kolunye udini lwalo; lwayinqila ngeenxa zonke, iwaziikubhite ezintlanu ukuphakama kwalo; waziikubhite ezimashumi mathathu umtya ojikeleyo kulo ngeenxa zonke.
3 Yangumfuziselo wamathangazana ngaphantsi kodini ngeenxa zonke, alujikeleza ngeenxa zonke: alishumi ekubhitini, aluzunguleza ulwandle, yamibini imikrozo yamathangazana, ityhidiwe ekutyhidweni kwalo.
4 Ulwandle lwema phezu kweenkomo ezilishumi elinambini: ezintathu zibheke entla, ezintathu zibheke entshonalanga, ezintathu zibheke ezantsi, ezintathu zibheke empumalanga; ulwandle lubekwe phezu kwazo ngaphezulu, imiva yazo yonke isinge phakathi.
5 Ubungqingqwa balo bebungangobubanzi besandla; udini lwalo belwenziwe lwanjengodini lwendebe, lwaneentyantyambo zeenyibiba; lwaye lungena iibhate ezimawaka mathathu.
6 Wenza izitya zokuhlambela zalishumi: wabeka zazihlanu ngasekunene, zazihlanu ngasekhohlo, ukuze kuhlanjwe kuzo, kuhlanjululwe into yomsebenzi wedini elinyukayo kuzo; ke lona ulwandle belulolokuze ababingeleli bahlambe kulo.
7 Wenza iziphatho zezibane zegolide zalishumi ngokwesiko lazo, wazimisa etempileni: zazihlanu ngasekunene, zazihlanu ngasekhohlo.
8 Wenza iitafile ezilishumi, wazimisa etempileni: zantlanu ngasekunene, zantlanu ngasekhohlo. Wenza ikhulu lezitya zokutshiza zegolide.
9 Wenza intendelezo yababingeleli, nentendelezo enkulu, neengcango zentendelezo; wazaleka iingcango zazo ngobhedu.
10 Walubeka ulwandle ngecala lasekunene layo indlu, lwabheka ngasezantsi.
11 UHuram wenza iimbiza, nemihlakulwana, nezitya zokutshiza. UHuram wagqiba ukuwenza umsebenzi, abewenzela ukumkani uSolomon endlwini kaThixo:
12 iintsika zombini, neembumba, neengqukuva ezibe zisemantloko eentsika zombini, neminatha yomibini yokuzunguleza iimbumba zombini zeengqukuva, ezibe zisemantloko eentsika;
13 neerharnate ezimakhulu mane zeminatha yomibini; yamibini imikrozo yeerharnate mnatheni mnye, yokuzunguleza iimbumba ezimbini zeengqukuva, ezibe zisezintsikeni zombini.
14 Wenza iinqwelwana; wenza nezitya zokuhlambela ezinqwelwaneni.
15 Ulwandle lwalunye, lwaneenkomo ezilishumi elinambini ngaphantsi kwalo.
16 Neembiza, nemihlakulwana, neefolokhwe, ezo mpahla ke zonke inkunkqele uHuram wazenzela uSolomon, zizezendlu kaYehova, ngobhedu olukhazimlisiweyo.
17 Ukumkani wazityhidela kummandla waseYordan emhlabeni oludongwe, phakathi kweSukoti neTseredata.
18 Wazenza uSolomon zonke ezo mpahla, zaninzi kakhulu; bada ubunzima bobhedu olo ababa nakufunyanwa.
19 Wazenza uSolomon zonke iimpahla zendlu kaThixo, nesibingelelo segolide, neetafile ebe zinezonka zokubonisa,
20 neziphatho ezinezibane zazo, ngegolide ethe shinyi, ukuze zivuthe ngokwesiko phambi kwendawo yezihlabo;
21 neentyantyambo, nezibane, nezifinyiso zegolide, yona iyigolide eyonke;
22 nezitshetshe, nezitya zokutshiza, neenkamba, neengcedevu zegolide ethe shinyi. Umnyango ke wendlu, iingcango zawo ezingaphakathi zengcwele kangcwele, neengcango zendlu yetempile, zaba zezegolide.


text:
Chapter 41
1 Kumongameli. Umhobe kaDavide. Hayi, uyolo lwalowo unyamekela ihlwempu! Ngomhla wobubi uYehova uya kumhlangula.
2 UYehova uya kumlondoloza amgcine, aphile. Kuya kuthiwa unoyolo yena ehlabathini; Ungamnikeli elitheni leentshaba zakhe.
3 UYehova uya kumxhasa elukhukweni lobulwelwe; Uya kuluguqula ukhuko lwakhe lonke esifeni sakhe.
4 Ndithi mna, Yehova, tarhu; Philisa umphefumlo wam, ngokuba ndonile kuwe.
5 Iintshaba zam zithetha kakubi ngam; Zithi, Uya kufa nini na, lidake igama lakhe?
6 Nothe weza kundilunguza, uthetha into ekhohlakeleyo; Intliziyo yakhe ibutha ubutshinga; Uphuma phandle, abuthethe.
7 Basebezelana ngam bonke abandithiyayo; Bacinga ububi ngam.
8 Bathi, Unanyekwe bubutshijolo, Engoleleyo nje, akayi kubuya avuke.
9 Kwanendoda ebixolelene nam, ebe ndikholose ngayo, Ebisidla isonka sam, indiphakamisele isithende sayo.
10 Wena Yehova, ndibabale, undiphakamise, Ndibabuyekeze.
11 Ndazi ngale nto, ukuba undinonelele, Yokokuba lungenakundidumela utshaba lwam.
12 Mna ekugqibeleleni kwam uyandixhasa, Undimisa phambi kwakho ngonaphakade.
13 Makabongwe uYehova, uThixo kaSirayeli, kususela kwaphakade kude kuse ephakadeni. Amen, amen.


text:
1:1 UPawulos, umpostile (ongavele bantwini, kanjalo kungengamntu; kungaye uYesu Kristu, noThixo uYise, owamvusayo kwabafileyo),
1:2 kwanabazalwana aba bonke banam, uthi kuwo amabandla kaThixo akwelaseGalati:
1:3 Makube lubabalo kuni, noxolo oluvela kuThixo uYise, neNkosi yethu uYesu Kristu;
1:4 owazinikelayo ngenxa yezono zethu, ukuze asinyothule kwiphakade eli langoku lingendawo, ngokokuthanda kukaThixo uBawo wethu.
1:5 Kuye makubekho uzuko, kude kuse emaphakadeni asemaphakadeni. Amen.
1:6 Ndimangalisiwe kukuba niphambuke kamsinya kangaka kulowo wanibizayo ngobabalo lukaKristu, niye kwiindaba ezilungileyo ezizimbi;
1:7 ezingezizo nokuba zizo ezinye; koko kukho bathile banikhathazayo, bathandayo ukuzigqwetha iindaba ezilungileyo zikaKristu.
1:8 Ke, nokokuba sisuke thina aba, nokokuba sisuke isithunywa sasezulwini sanishumayeza iindaba ezilungileyo ezinxamnye nezo sanishumayezayo, masisingelwe phantsi.
1:9 Njengokuba besesitshilo, ndiyaphinda, ndithi nangoku, Ukuba ubani unishumayeza iindaba ezilungileyo ezinxamnye nezo nazamkelayo, makasingelwe phantsi.
1:10 Kuba ngoku ndithomalalisa abantu, ndithomalalisa uThixo, kusini na? Ndifuna ukukholisa abantu na? Ukuba ndingaba ndisakholisa abantu, ndingaba andingumkhonzi kaKristu.
1:11 Ke kaloku, ndiyanazisa, bazalwana, ukuba azingokomntu iindaba ezilungileyo ezi, zashunyayelwayo ndim;
1:12 kuba nam lo andizamkelanga mntwini, andizifundiswanga nokuzifundiswa; ndazamkela ngokutyhilelwa nguYesu Kristu.
1:13 Kuba nayiva eyam ihambo eyayifudula isebuYudeni, ukuba ndaye ndilitshutshisa ndilibhuqa ibandla likaThixo ngokuncamisileyo;
1:14 ndaye ndihambela phambili ebuYudeni, ngaphezu kwabaninzi ababeziintanga zam eluhlangeni lwakowethu, ndizizondelele ngokugqithiseleyo izithethe zoomawokhulu.
1:15 Ke, xenikweni kwakholekayo kuThixo, owandahlulayo kwasesizalweni sikama, wandibiza ngalo ubabalo lwakhe,
1:16 ukuba amtyhile uNyana wakhe ngaphakathi kwam, ukuze ndimshumayele ngeendaba ezilungileyo phakathi kweentlanga: kwaoko andibhekisanga nto kwinyama negazi.
1:17 Andinyukanga nokunyuka ndiye eYerusalem, kubo ababengabapostile ngaphambi kwam; ndesuka ndaya kwelaseArabhi, ndaza ndabuyela eDamasko.
1:18 Ndandula ndathi, emva kweminyaka emithathu, ndenyuka ndaya eYerusalem, ukuba ndazane noPetros; ndahlala naye iintsuku ezilishumi elinantlanu.
1:19 Andibonanga wumbi ke kubapostile, yaba nguYakobi, umzalwana weNkosi, yedwa.
1:20 Izinto ke endinibhalela zona, yabonani, ndithetha emehlweni kaThixo, andixoki.
1:21 Emva koko ndeza kwimimandla yelaseSiriya nelaseKilikiya;
1:22 ndaye ke ndingaziwa ngesiqu ngawo amabandla akwelamaYuda, akuKristu;
1:23 banela ukuva kwakuphela ukuba, Lowo wayefudula esitshutshisa, ngoku ushumayela iindaba ezilungileyo zokholo abefudula elubhuqa.
1:24 Bamzukisa uThixo ngam.
2:1 Ndaza emva kweminyaka elishumi elinamine, ndabuya ndenyuka ndaya eYerusalem ndinoBharnabhas, ndathabatha noTito.
2:2 Ndenyuka ke ngokwesityhilelo, ndazandlala phambi kwabo iindaba ezilungileyo endizivakalisayo phakathi kweentlanga; ndazandlala ke phambi kwabo badumileyo bebodwa, hleze ndibe ndifumana ndibaleka, mhlawumbi ndibe ndafumana ndabaleka.
2:3 NoTito lo, ubenam, nangona ebengumGrike, akanyanzelwanga ukuba aluke:
2:4 ngenxa ke yabazalwana ababuxoki, abangeniswayo bucala, bona bangena ngokunyebeleza, besiza kuhlola inkululeko yethu esinayo kuKristu Yesu, ukuze basithobele ebukhobokeni.
2:5 Esathi abo asabavumela ngolulamo nokwexa elinye, ukuze inyaniso yeendaba ezilungileyo ihlale ihleli kuni.
2:6 Ke aba badumele ukuba bayinto, nokuba babefudula benjani, akunto oko kum; uThixo akakhethi buso bamntu. Kuba aba babedume ngobunto ababhekisanga nto kum.
2:7 Basuka bathi kanye, bakubona ukuba ndiziphathisiwe iindaba ezilungileyo kwabangalukileyo, njengokuba uPetros ebeziphathisiwe kwabolwaluko
2:8 (kuba kwalowo wamsebenzelayo uPetros ngokusingisele kubo ubupostile babolwaluko, wandisebenzela nam ngokusingisele kwiintlanga);
2:9 kananjalo bakulwazi ubabalo endababalwa ngalo: bathi ooYakobi noKefas noYohane, abo ke babedume ukuba baziintsika, basinika thina noBharnabhas izandla zokunene zobudlelane, ukuze siye thina kwiintlanga; bona ke baye kwabolwaluko;
2:10 bathi, maze siwakhumbule amahlwempu; into ke leyo endandiyikhuthalela ukuyenza.
2:11 Ke kaloku, xenikweni uPetros wafikayo kwa-Antiyokwe, ndamelana naye ngokusekuhleni, ngokuba ube engogwetyiweyo.
2:12 Kuba phambi kokuba kufike abathile bevela kuYakobi, wadla ndawonye nabeentlanga; ke wathi bakufika, wesuka wanqwanqwa, wazahlula kubo, esoyika abo bolwaluko.
2:13 Ke ahanahanisa njengaye namanye amaYuda; wada noBharnabhas wakhukuliswa luhanahaniso lwawo.
2:14 Xenikweni ke ndabonayo ukuba abathe ngqo ukuhamba enyanisweni yeendaba ezilungileyo, ndathi kuPetros phambi kwabo bonke, Ukuba wena, ungumYuda nje, uhleli ngokwabeentlanga, ungahlali ngokobuYuda, yini na ukuba ubanyanzele abeentlanga ukuba bahlale ngokobuYuda?
2:15 Thina, singamaYuda ngemvelo, asingaboni abavela kwiintlanga,
2:16 sisazi nje ukuba akagwetyelwa umntu ngokwasemisebenzini yomthetho, kuphela kungokukholwa kuYesu Kristu: sithe ke nathi aba sakholwa kuKristu Yesu, ukuze sigwetyelwe ngokwasekukholweni kuKristu, kungabi ngokwasemisebenzini yomthetho; ngokokuba akuyi kugwetyelwa mntu ngokwasemisebenzini yomthetho.
2:17 Ke ukuba, sifuna nje ukugwetyelwa ngoKristu, sifunyanwa singaboni nathi ngokwethu, ndiyabuza ndithi, uKristu ungumlungiseleli wesono na ke ngoko? Nakanye!
2:18 Kuba, ukuba izinto endazichithayo, ndibuya ndakhe zona, ndiyaziqondakalisa ngokwam ukuba ndingumgqithi.
2:19 Kuba mna ngomthetho ndafa kumthetho, ukuze ubomi ndibudlele kuThixo.
2:20 Ndibethelelwe emnqamlezweni noKristu; ayisendim ke odla ubomi, nguKristu ke oselesidla ubomi kum. Ubomi ke endibudlayo ngoku, ndisenyameni, ndibudlela ekukholweni kuNyana kaThixo, owandithandayo, wazinikela ngenxa yam.
2:21 Andilutshitshisi ubabalo lukaThixo; kuba, ukuba bungomthetho ubulungisa, oko uKristu angaba wafumana wafa.
3:1 Ehlani, maGalati aswele ukuqonda! Ngubani na oninyangileyo, ukuba ningayithambeli nje inyaniso, ebethe nje phambi kwamehlo enu uYesu Kristu wabhalwa, wabhegezwa phakathi kwenu, ebethelelwe emnqamlezweni?
3:2 Ndithanda ukukha ndiqonde kuni le ndawo yodwa: Namamkela uMoya emisebenzini yomthetho, namamkela ezindabeni zokholo, kusini na?
3:3 Ninje na ukuswela ukuqonda? Nakuba niqale kuMoya, ngoku nigqibela kwinyama na?
3:4 Izinto ezinzima kangaka nafumana naziva na? ukuba kanti benifumana nisenza.
3:5 Lowo ngoko uniphayo uMoya, usebenza imisebenzi yamandla kuni, ukwenza oko ngokwasemisebenzini yomthetho, ukwenza ngokwasezindabeni zokholo, kusini na?
3:6 njengokuba uAbraham wakholwayo nguThixo, kwaza oko kwabalelwa ebulungiseni kuye.
3:7 Yazini ngoko ukuba abaselukholweni, ngabo abo abangoonyana baka-Abraham.
3:8 Isibhalo, sibona ke ngenxa engaphambili ukuba uThixo uyazigwebela iintlanga ngokwaselukholweni, sazishumayela ngenxa engaphambili iindaba ezilungileyo kuAbraham, sisithi, Ziya kusikelelelwa kuwe zonke iintlanga.
3:9 Ngoko ke abaselukholweni bayasikelelwa ndawonye noAbraham okholwayo.
3:10 Kuba bonke abangabasemisebenzini yomthetho, baphantsi kwesiqalekiso; kuba kubhaliwe kwathiwa, Baqalekisiwe bonke abangahlaliyo ezintweni zonke ezibhaliweyo encwadini yomthetho, ukuba bazenze.
3:11 Okokuba ke akukho namnye ugwetyelwayo ngomthetho kuye uThixo, kuyabonakala; ngokuba lowo ulilungisa, uya kudla ubomi obuphuma elukholweni.
3:12 Wona ke umthetho asingowaselukholweni; uthi, umntu owazenzayo ezo zinto uya kudla ubomi ngazo.
3:13 UKristu wasithenga, wasikhulula esiqalekisweni somthetho, ngokwenziwa isiqalekiso ngenxa yethu (kuba kubhaliwe kwathiwa, Uqalekisiwe wonke umntu oxhonywe emthini);
3:14 ukuze intsikelelo ka-Abraham ibe sezintlangeni ngoKristu Yesu, ukuze idinga loMoya silamkele ngalo ukholo.
3:15 Bazalwana, ndithetha ngokwabantu: kwanowomntu umnqophiso ozinzisiweyo, akukho namnye uwutshitshisayo, athi mhlawumbi ongeze kuwo.
3:16 Enziwa ke kuye uAbraham amadinga, nakuyo imbewu yakhe. Akathi, nakuzo iimbewu, ngathi uthetha ezininzi; usuka ngathi uthetha nye, athi, Nakuyo imbewu yakho: nguKristu ke lowo.
3:17 Ukutsho ke ndithi, Umnqophiso ozinzisiweyo ngenxa engaphambili nguThixo, usingisele kuKristu, awunakuphangwa igunya ngumthetho, owabakhoyo emva kweminyaka engamakhulu omane anamanci mathathu, ukuze ulibhangise idinga elo.
3:18 Kuba ilifa elo, ukuba liphuma emthethweni, loba alisaphumi edingeni; ke yena uThixo umbabale uAbraham ngedinga.
3:19 Uyintoni na ngoko umthetho? Walekelwa ngenxa yezigqitho, ukude ifike imbewu leyo yayibekwe ngedinga; wamiswa ngezithunywa zezulu, sisandla somlamleli.
3:20 Ke umlamleli akamnye; uThixo ke yena mnye.
3:21 Umthetho ngoko uchasene na namadinga kaThixo? Nakanye! Kuba, ukuba bekuwiswe umthetho onako ukudlisa ubomi, kuhleliwe nje, ngebuphume emthethweni lowo ubulungisa.
3:22 Ke sona isibhalo sisuke sazivalela ndawonye izinto zonke phantsi kwesono, ukuze idinga eliphuma ekukholweni kuYesu Kristu linikwe abakholwayo.
3:23 Ngaphambi ke kokufika kokholo, sasilindwa, siphantsi komthetho, sivalelwe ndawonye kude kufike ukholo olu, lube luza kutyhilwa.
3:24 Ngoko ke umthetho waba ngosikhaphela kuKristu, ukuze sigwetyelwe ngokwaselukholweni.
3:25 Lwakuba lufikile ke ukholo, asibi saba phantsi kwamkhapheli.
3:26 Kuba nina nonke ningoonyana bakaThixo ngako ukukholwa, nikuKristu Yesu;
3:27 kuba nina nonke, nabhaptizelwayo kuKristu, namambatha uKristu.
3:28 Akusekho mYuda namGrike; akusekho khoboka nakhululekileyo; akusekho ndoda nankazana; kuba nina nonke nimntu mnye, nikuKristu Yesu.
3:29 Ukuba ke nina ningabakaKristu, niyimbewu ka-Abraham ngoko, neendlalifa ngokwedinga.
4:1 Ndithi ke, indlalifa, ngexesha lonke engumntwana, ayahluke nganto kumkhonzi, nakuba iyinkosi yeento zonke;
4:2 iphantsi kwabagcini namagosa, kude kufike ixesha elimiswe ngaphambili nguyise.
4:3 Ngokunjalo nathi, xenikweni besingabantwana, besingamakhoboka aphantsi kweziqalelo zehlabathi.
4:4 Lithe ke lakuzaliseka ixesha, uThixo wamkhupha weza uNyana wakhe, othe wazalwa ngumntu oyinkazana; ethe wazalelwa phantsi komthetho,
4:5 ukuze abakhulule ngokubathenga abaphantsi komthetho, ukuze sikuzuze ukwenziwa oonyana.
4:6 Ngokuba ke ningoonyana, uThixo wamkhupha uMoya woNyana wakhe, weza ezintliziyweni zenu, edanduluka esithi, Abha, Bawo.
4:7 Ngoko ke akusengumkhonzi, ungunyana; ukuba ke ungunyana, ukwayindlalifa kaThixo ngoKristu.
4:8 Kanti okunene, oko naningamazi uThixo, nanikhonza kwabo ngemvelo bangethixo;
4:9 ngoku ke, nakuba nimazile uThixo, hayi kanye mandithi, nakuba naziwe nguThixo, nenza ntoni na ukubuya niguqukele kwiziqalelo ezingenamandla, ezingenaluncedo, enithanda ukubuya nikhonze zona ngokutsha?
4:10 Nimana nigcina imihla, neenyanga, namaxesha, neminyaka.
4:11 Ndiyanoyikela, hleze ndibe ndifumane ndabulaleka ngenxa yenu.
4:12 Ndiyanikhunga, bazalwana, yibani njengam, ngokuba nam ndaba njengani; anindonanga nganto.
4:13 Niyazi ke ukuba bekungenxa yokuswela amandla kwenyama yam, ukunishumayeza kwam iindaba ezilungileyo ngokokuqala.
4:14 Ukulingwa kwam okwakusenyameni yam, anikwenzanga into engento, anikucekisanga nina nokukucekisa; nesuka nandamkela njengesithunywa sikaThixo, njengoKristu Yesu ngokwakhe.
4:15 Kwabe kuyintoni na ngoko ukuziyolisa kwenu? Kuba ndiyaningqinela, ukuba bekunokwenzeka, ninge nawakrukrayo amehlo enu, nandinika.
4:16 Ndisuke ndaba lutshaba lwenu na ke, ngokuthetha inyaniso kuni?
4:17 Bayanincekelela ngokungekuhle; basuka bathande ukunivalela phandle, ukuze nibancekelele nani.
4:18 Kuhle ke ukuba kuncekelelwe ngamaxesha onke entweni entle, kunganeli ukuba njalo ndakuba ndikho kuni.
4:19 Bantwana bam, endibuye ndanenimba ngabo, ade uKristu amiliswe ngaphakathi kwenu,
4:20 bendithanda ke ukubakho kuni ngoku, ndilenze libe lilimbi ilizwi lam; ngokuba ndiyathingaza ngani.
4:21 Ndixeleleni, nina nithandayo ukuba phantsi komthetho, aniwuva na umthetho?
4:22 Kuba kubhaliwe kwathiwa, uAbraham wayenoonyana ababini: omnye engowekhobokazana, omnye engowomfazi okhululekileyo.
4:23 Waye okunene lowo wekhobokazana ezelwe ngokwenyama; kodwa lowo womfazi okhululekileyo wayezelwe ngalo idinga.
4:24 Eziyintsonkotha zona ezo zinto; kuba aba bayiyo iminqophiso emibini. Omnye uvela entabeni yeSinayi, uzalela ebukhobokeni, onguHagare ke wona lowo;
4:25 kuba loo nto inguHagare yiSinayi, intaba ekwelama-Arabhi, elungelelene neYerusalem yakalokunje, esebukhobokeni ke nabantwana bayo.
4:26 Ke yona ephezulu iYerusalem ikhululekile, enguma wethu leyo.
4:27 Kuba kubhaliwe kwathiwa, Yiba nemihlali, ludlolo lungazaliyo; Gqabhuka umemelele, wena ungenanimba; Ngokuba baninzi abantwana besishiywa, ngaphezu kwabonendoda.
4:28 Thina ke, bazalwana, ngokokukaIsake, singabantwana bedinga.
4:29 Kusuke, kwanjengokuba wayesithi oko owazalwa ngokwenyama amtshutshise owazalwa ngokoMoya, kwaba njalo nakaloku.
4:30 Sithini na ke sona isibhalo? Sithi, Likhuphele phandle ikhobokazana nonyana walo; kuba unyana wekhobokazana akasayi kuba ndlalifa kunye nonyana wokhululekileyo.
4:31 Ngoko, bazalwana, asingabantwana bekhobokazana thina; singabowokhululekileyo.
5:1 Yimani ngoko enkululekweni, athe uKristu wasikhululela kuyo; nize ningabuyi nibanjwe yidyokhwe yobukhoboka.
5:2 Niyabona, mna, Pawulos, ndithi kuni, ukuba nithe naluka, uKristu akasayi kuninceda lutho.
5:3 Ndiphinda ndingqina ke kumntu wonke owalukileyo, ukuba ungonetyala lokuwenza umthetho uphela.
5:4 Nibhangile, nahlukana noKristu, nina aba nigwetyelwayo emthethweni, naphalala elubabalweni.
5:5 Kuba thina ngoMoya silinde kakhulu ithemba lobulungisa ngokwaselukholweni.
5:6 Kuba kwabakuKristu Yesu akunamandla anto ukwaluka, kwanokungaluki; into enamandla lukholo olusebenza ngothando.
5:7 Nibe nibaleka kakuhle; ngubani na osuke wanithintela ukuba ningayithambeli inyaniso?
5:8 Olo loyiseko lwenu aluphumi konibizayo.
5:9 Igwele elincinane liyayibilisa intlama iphela.
5:10 Mna ndikholosekile malunga nani eNkosini, ukuba aniyi kucinga nto yimbi; ke onikhathazayo uya kuluthwala ugwebo, nokuba ngongubani.
5:11 Mna ke, bazalwana, ukuba ndingaba ndisavakalisa ulwaluko, ndisatshutshiselwani na? singaba sibhangisiwe njengoko isikhubekiso eso somnqamlezo.
5:12 Akwaba bangazinqumla nokuzinqumla abaniqungaqungayo.
5:13 Kuba nina nabizelwa enkululekweni, bazalwana; kodwa ke musani ukuthi, ukuyiphatha inkululeko leyo, nivulele inyama ithuba; manisuke ngalo uthando nikhonzane.
5:14 Kuba wonke umthetho uzaliswe ngazwi linye, ngeli lithi, Uze umthande ummelwane wakho ngoko uzithanda ngako.
5:15 Ukuba ke niyagrenyana, nidlane, lumkani ukuba ningagqitywa omnye ngomnye.
5:16 Ke kaloku ndithi, Hambani ngokoMoya, naningasayi kuthi ke niyizalise inkanuko yenyama.
5:17 Kuba inyama ikhanuka ngokuchasene noMoya, uMoya ke ukhanuka ngokuchasene nenyama; ezo zinto ke ziphambene, ukuze ningazenzi izinto enisukuba nizithanda.
5:18 Ukuba ke nikhokelwa nguMoya, aningaphantsi komthetho.
5:19 Iyabonakala ke yona imisebenzi yenyama, eyile: ukrexezo, umbulo, ukungcola, uburheletyo,
5:20 ukubusa kwizithixo, ukukhafula, intiyo, iinkani, amakhwele, imisindo, amayelenqe, iimbambaniso, izahlukano,
5:21 oomona, ookubulala, ookunxila, iindywala, nezinto ezinjengezo; endinixelelayo ngenxa engaphambili, njengokuba besendinixelele kade, ukuba abazenzayo izinto ezinjalo abayi kubudla ilifa ubukumkani bukaThixo.
5:22 Ke sona esoMoya isiqhamo luthando, uvuyo, uxolo, ukuzeka kade umsindo, ububele, ukulunga, intembeko, ubulali, ukuzeyisa;
5:23 akukho mthetho uchasene nezinto ezinjalo.
5:24 Ke kaloku abo ke bakaKristu, inyama bayibethelele emnqamlezweni, kunye neminqweno neenkanuko zayo.
5:25 Ukuba sidla ubomi ngokoMoya, masihambe nokuhamba kwangokoMoya.
5:26 Masingabi ngabozuko olulambathayo, sithelekisana, simonelana.
6:1 Bazalwana, ukuba umntu uthe waqutyulwa nokuqutyulwa sisiphoso esithile, nina bangaboMoya, mlulekeni onjalo ninomoya wobulali; uzilumkela ukuba ungahendwa nawe.
6:2 Thwalisanani ubunzima, ize ngokunjalo niwuzalise umthetho kaKristu;
6:3 kuba umntu, ukuba uba uyinto, engento, uyazikhohlisa.
6:4 Elowo ke makawucikide owakhe umsebenzi, wayeya kwandula ukuba neqhayiya ngokwakhe yedwa, angabi nalo ngomnye;
6:5 kuba elowo uya kuwuthwala owakhe umthwalo.
6:6 Makathi ke lowo ufundiswayo ilizwi, abelane nalowo ufundisayo ngeento zonke ezilungileyo.
6:7 Musani ukulahlekiswa; uThixo yena asingowokuhlekisa. Kuba into athe wahlwayela yona umntu, wovuna kwayona;
6:8 ngokuba lowo uhlwayelela eyakhe inyama, wovuna ukonakala ngokwasenyameni; lowo uhlwayelela uMoya ke, wovuna ubomi obungunaphakade ngokwaseMoyeni.
6:9 Ke ekwenzeni okulungileyo masingethi amandla; kuba sovuna ngexesha elililo, ukuba asityhafi.
6:10 Njengoko singathi sibe nethuba, masisebenze okulungileyo kubo bonke, ngokukodwa ke kwabendlu yokholo.
6:11 Bonani ukuba kukhulu kokubhala endinibhalele ngako ngesam isandla.
6:12 Bonke abathanda ukuba babe nesimilo esihle ngokwangaphandle, abo ke baninyanzela ukuba naluswe; benzela nje kodwa ukuze bangatshutshiswa ngawo umnqamlezo kaKristu.
6:13 Kuba kwanabo balukayo, bengawubambi umthetho, bathanda ukuba naluswe, ukuze baqhayise ngeyiyeyenu inyama.
6:14 Mna ke mandingakhe ndiqhayise nganto, ingenguwo umnqamlezo weNkosi yethu uYesu Kristu, ekuthe ngaye ihlabathi kum labethelelwa emnqamlezweni, ndathi nam kwihlabathi ndabethelelwa emnqamlezweni.
6:15 Kuba kwabakuKristu Yesu, akunamandla anto ukwaluka nokungaluki; into enamandla sisidalwa esitsha.
6:16 Bonke ke abahamba ngalo mgca, makube luxolo nenceba kubo ke, nakwabangamaSirayeli kaThixo.
6:17 Elokugqiba ndithi, Makungabikho namnye undixhamlayo; kuba mna, iimpawu zeNkosi uYesu ndiziphethe ngomzimba wam.
6:18 Ubabalo lweNkosi yethu uYesu Kristu malube nomoya wenu, bazalwana. Amen.


text:
Chapter 33
1 Kwafika ilizwi likaYehova kuYeremiya okwesibini, esavalelwe entendelezweni yentolongo, lisithi,
2 Utsho uYehova, uMenzi woku; uYehova, uMyili woku, ukuba akuzimase; ugama lakhe linguYehova, ukuthi,
3 Ndinqule, ndikuphendule, ndikuxelele izinto ezinkulu ezinqabileyo, ongazaziyo.
4 Ngokuba utsho uYehova, uThixo kaSirayeli, ngazo izindlu zalo mzi, nangezindlu zokumkani bakwaYuda ezidiliziweyo ngenxa yeendonga zokungqinga, nangenxa yekrele;
5 bakubona ukuba baza kulwa namaKaledi, bazizalisa ngezidumbu zabantu, endibabulalayo ngomsindo wam nangobushushu bam, ekungenxa yezinto zabo zonke ezimbi, ukuba ndibusithelise ubuso bam kulo mzi:
6 ukuthi, Yabona, ndiwubopha ngezinto ezibotshwayo, eziphilisayo, ndibaphilise, ndibatyhilele ukuphuphuma koxolo nenyaniso.
7 Ndiya kukubuyisa ukuthinjwa kukaYuda nokuthinjwa kukaSirayeli, ndibakhe njengokwasekuqaleni.
8 Ndobahlambulula ebugwenxeni babo bonke, abone ngabo kum; ndibuxolele ubugwenxa babo bonke, bone ngabo kum, bakreqa ngabo kum.
9 Lo mzi uya kuba ligama lemihlali kum, indumiso nesihombo kwiintlanga zonke zehlabathi, eziya kukuva konke okulungileyo endikwenzayo kuwo, zinkwantye, zigungqe ngenxa yokulunga konke, nangenxa yoxolo lonke, endiwenzela lona.
10 Utsho uYehova ukuthi, Kuya kubuva kuviwe kule ndawo, nitshoyo ukuthi, Ilinxuwa, ayinabantu, ayinankomo, emizini yakwaYuda, nasezitratweni zaseYerusalem, ekusenkangala kuzo, ezingenabantu, ezingenabemi, ezingenankomo:
11 kuviwe izwi lemihlali nezwi lemivuyo; izwi lomyeni nezwi lomtshakazi; izwi labathi, Bulelani kuYehova wemikhosi, ngokuba elungile uYehova, ngokuba ingunaphakade inceba yakhe; abazisa imibulelo endlwini kaYehova. Ngokuba ndiya kukubuyisa ukuthinjwa kwelizwe, limiwe njengokwasekuqaleni; utshilo uYehova.
12 Utsho uYehova wemikhosi ukuthi, Kule ndawo ilinxuwa, ingenamntu, ingenankomo, nasemizini yayo yonke, kuya kubuya kubekho ikriwa labalusi, ababuthela imihlambi yabo kulo.
13 Emizini yasezintabeni, nasemizini yasezithabazini, nasemizini yelasezantsi, nasezweni lakwaBhenjamin, nangeenxa zonke eYerusalem, nasemizini yakwaYuda, iya kubuya igqithe imihlambi phantsi kwezandla zoyibalayo; utsho uYehova.
14 Yabona, kuza imihla, utsho uYehova, endiya kulimisa ilizwi elilungileyo, endalithethayo kwindlu kaSirayeli nakwindlu kaYuda.
15 Ngaloo mihla nangelo xesha, ndiya kumhlumisela uDavide iHlumelo loBulungisa, eliya kwenza ngokwesiko nobulungisa ezweni.
16 Ngaloo mihla lona liya kusindiswa elakwaYuda, ihlale ikholosile iYerusalem, ukubizwa kwayo kuthiwe, UYehova-ububulungisa-bethu.
17 Ngokuba utsho uYehova ukuthi, UDavide akayi kunqunyukelwa ndoda yakuhlala etroneni yendlu kaSirayeli;
18 banganqunyukelwa ndoda ababingeleli abangabaLevi, yakunyusa amadini anyukayo ebusweni bam, iqhumisele ngeminikelo yokudla, yenze imibingelelo imihla yonke.
19 Kwafika ilizwi likaYehova kuYeremiya, lisithi,
20 Utsho uYehova ukuthi, Ukuba nithe nawaphula umnqophiso wam wemini, nomnqophiso wam wobusuku, ukuze kungabikho mini nabusuku ngexesha elililo:
21 woba uya kwaphulwa nawo umnqophiso wam noDavide umkhonzi wam, ukuba angabi nanyana ungukumkani etroneni yakhe; kwanabaLevi ababingeleli, abalungiselela mna.
22 Njengokuba ungenakubalwa umkhosi wezulu, ingenakulinganiselwa intlabathi yolwandle, ndiya kwenjenjalo ukuyandisa imbewu yomkhonzi wam uDavide, nabaLevi abalungiselela mna.
23 Kwafika ilizwi likaYehova kuYeremiya, lisithi,
24 Akukuboni na abakuthethayo aba bantu, besithi, Imizalwane yomibini, awayinyulayo uYehova, uyicekisile yona? Babagiba ke abam abantu, ngokokude bangabi saba luhlanga phambi kwabo.
25 Utsho uYehova ukuthi, Ukuba awumi umnqophiso wam wemini nowobusuku, ukuba imimiselo yezulu neyehlabathi andiyimisanga,
26 ndoba ndiya kuyicekisa nembewu kaYakobi noDavide umkhonzi wam; ukuba embewini yakhe ndingabi sathabatha abayilawulayo imbewu ka-Abraham noIsake noYakobi, ngokuba ndiya kukubuyisa ukuthinjwa kwabo, ndibe nemfesane kubo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
33 Yiyo le intsikelelo awabasikelela+ ngayo uMoses, umntu kaTHIXO oyinyaniso,+ oonyana bakaSirayeli phambi kokufa kwakhe.
2 Wathi:
“UYehova—wavela eSinayi,+Wakhazimla kwaSehire phezu kwabo.+Waqaqamba ekummandla weentaba wakwaParan,+Waye enamashumi amawaka angcwele,+Ekunene kwakhe ingamadoda akhe okulwa.+
3 Ke bona abantu bakhe wayebanonophela;+Bonke abangcwele babo basesandleni sakho.+Bahlala ezinyaweni zakho;+Baqala ukwamkela amanye amazwi akho.+
4 (UMoses wabeka umthetho phezu kwethu njengomyalelo,+Ilifa ke elo lebandla lakwaYakobi.)+
5 Yena waba ngukumkani kaYeshurun,+Zakuba zihlanganisene iintloko zabantu,+Inani lezizwe zakwaSirayeli liphela.+
6 URubhen makaphile angafi,+Bangabi mbalwa abantu bakhe.”+
7 Nantsi yona ekaYuda intsikelelo,+ njengoko waqhubeka esithi:
“Live, Yehova, izwi likaYuda,+Umngenise kubantu bakowabo.Ukulwele yena ngezandla zakhe oko kukokwakhe;Kwanga ungamnceda ezintshabeni zakhe.”+
8 NgoLevi wathi:+
“IiTumim zakho neeUrim zakho+ zezomntu onyanisekileyo kuwe,+Owamvavanyayo eMasa.+Wasukuzana naye emanzini aseMeribha,+
9 Umntu owathi kuyise nakunina, ‘Andimbonanga.’Kwanabantakwabo akabaqondanga,+Akabazanga noonyana bakhe.Ngokuba babegcine amazwi akho,+Baqhubeka bewugcinile umnqophiso wakho.+
10 Mabamyalele uYakobi ngemimiselo yakho+NoSirayeli ngomthetho wakho.+Mababeke isiqhumiso emathatheni akho+Nomnikelo opheleleyo esibingelelweni sakho.+
11 Sikelela, Yehova, amandla akhe,+Ukholeke kuwe umsebenzi wezandla zakhe.+Bangxwelerhe ngokuqatha emanqeni abo abavukelana naye,+Nabo bamthiye kakhulu, ukuze bangabi nakuvuka.”+
12 NgoBhenjamin wathi:+
“Intanda+ kaYehova mayihlale kuye inqabisekile,+Ayikhusele imini yonke,+Ihlale phakathi kwamagxa akhe.”+
13 NgoYosefu wathi:+
“Wanga uYehova angalisikelela rhoqo ilizwe lakhe+Ngezinto ezintle zasezulwini, ngombethe,+Nangamanzi anzongonzongo angaphantsi,+
14 Nangezinto ezintle, eziveliswa lilanga,+Nangezinto ezintle, eziyimveliso yanyanga zonke,+
15 Nangezona zibalaseleyo kwiintaba zasempuma,+Nangezinto ezintle zeenduli ezihlala ngokungenammiselo,
16 Nangezinto ezintle zomhlaba nemveliso yawo epheleleyo,+Nangenkoliseko yaLowo wahlala etyholweni elinameva.+
Ngamana zingafika entlokweni kaYosefu+Naselukakayini lwentloko yalowo ukhethiweyo kubazalwana bakhe.+
17 Njengenkunzi yenkomo yamazibulo bunjalo ubungangamsha bakhe,+Ziimpondo zenqu iimpondo zakhe.+Ngazo uya kutyhala izizwana zonke+Ziye esiphelweni somhlaba,Ngamashumi amawaka akwaEfrayim ke lawo,+Ngamawaka akwaManase ke lawo.”
18 NgoZebhulon wathi:+
“Yiba nemihlali, Zebhulon, ekuphumeni kwakho,+Nawe, Isakare, ezintenteni zakho.+
19 Baya kuzibizela entabeni izizwana.Babingelele khona imibingelelo yobulungisa.+Ngokuba besanya intabalala yobutyebi beelwandle+Nengqwebo efihlakeleyo entlabathini.”
20 NgoGadi wathi:+
“Makabongwe owandisa imida kaGadi.+Ubuthuma njengengonyama,+Adlavule ingalo, ewe, nokakayi lwentloko.+
21 Uya kuzikhethela inxalenye yokuqala,+Ngokuba ubekelwe khona apho isabelo sommisi-mthetho.+Iintloko zabantu ziya kuhlanganisana ndawonye.Ngokuqinisekileyo uya kwenza ubulungisa bukaYehovaNemimiselo yakhe ndawonye noSirayeli.”
22 NgoDan wathi:+“UDan lithole lengonyama.+Uya kuxhuma ephuma eBhashan.”+
23 NgoNafetali wathi:+
“UNafetali ukholeke ngokwaneleyoKwaye uzele yintsikelelo kaYehova.Lidle ilifa elasentshona nelasemzantsi.”+
24 NgoAshere wathi:+
“Usikelelwe ngoonyana uAshere.+Makakholeke kubazalwana bakhe,+Aluthi nkxu unyawo lwakhe eolini.+
25 Izitshixo zamasango akho mazibe yintsimbi nobhedu,+Kube ngangeemini zakho ukuphumla kwakho.
26 Akukho unjengoTHIXO oyinyaniso+ kaYeshurun,+Okhwela izulu ukuze akuncede+Akhwele nasemafini esibhakabhaka enobuhandiba bakhe.+
27 Uyindawo yokuzimela uThixo wamandulo,+Ngaphantsi ziingalo zexesha elingenammiselo.+Uya kulugxotha utshaba phambi kwakho,+Aze athi, ‘Babhubhise!’+
28 USirayeli uya kuhlala enqabisekile,+Umthombo kaYakobi ngokwawo,+Ezweni lokudla okuziinkozo newayini entsha.+Ewe, amazulu akhe aya kuthontsiza umbethe.+
29 Unoyolo, Sirayeli!+
Ngubani na onjengawe,+Sizwana esisindiswe nguYehova,+Olikhakha loncedo lwakho,+Nekrele lobuhandiba bakho?+Ziya kukhokhoba phambi kwakho iintshaba zakho,+Unyathele ke wena kwiindawo zazo eziphakamileyo.”+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Duteronomi 33
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg